168:: Administració pública:: Agricultura:: Ciències socials:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"Per als noucentistes la ciutat representa l'espai del civisme i la seva construcció ordenada, eficient i moderna... cultura i política es donen la mà compartint objectius comuns: modernització i construcció nacional en un marc europeu i mediterrani."
Extret del post de Roger Subirà sobre Catalunya Ciutat(s): l'actualització del somni noucentista [ + ]
Activitat parlamentària, núm. 28.
Monogràfic sobre transparència, accés a la informació i bon govern
Publicació semestral sobre l'activitat del Parlament de Catalunya i la seva relació amb el Govern de la Generalitat.
El present número, darrer de la legislatura, fa balanç del treball fet pel Govern durant els gairebé tres darrers anys, abordant monogràficament un dels eixos de l'agenda política d'aquesta legislatura: transparència, accés a la informació i bon govern.
La nova pagesia: relleu generacional en el marc d'un nou paradigma agrosocial
Síntesi de la investigació guanyadora del Premi Joventut 2012, la tesi doctoral elaborada per Neus Monllor que, sota el títol "Explorant la jove pagesia: camins, pràctiques i actituds en el marc d'un nou paradigma agrosocial.
Estudi comparatiu entre el sud-oest de la província d'Ontario i les comarques gironines", aprofundeix en la renovació generacional del camp català i dels reptes que això comporta.
Edició en llengua anglesa de l'anuari 2015 de l'Institut Europeu de la Mediterrània que ofereix, amb la contribució de més de seixanta col·laboradors internacionals, un ampli retrat del darrer any a la regió euromediterrània (per àrees geogràfiques i temàtiques).
Recull també articles sobre el canvi de rol de l'Estat en els països àrabs, la violència jihaditsta a la regió i la constant mutació geopolítica a la Mediterrània, els perfils de tots els països que integren la Unió per la Mediterrània així com anàlisis dels diferents sectors estratègics que determinen l'estabilitat a la regió, i el dossier centrat en els vint anys del Procés de Barcelona i en l'evolució del veïnatge europeu durant aquest període.
Catàleg de l'exposició que acull el Museu Episcopal de Vic del 24 d'octubre de 2015 al 14 de febrer de 2016, i que vol mostrar amb un centenar de peces provinents de les quatre institucions integrants de la xarxa de museus d'art medieval (Musée de Cluny, Musée National du Moyen Âge (París), Museo Nazionale del Bargello (Florència) i Museum Schnütgen (Colònia), aspectes essencials de l'activitat viatgera medieval i el turisme de l'època.
El volum recull també les aportacions d'especialistes que analitzen, aprofundeixen i amplien els diversos aspectes que tracta l'exposició i que volen esdevenir un treball de referència en la matèria.
El tractament legal del malalt en els instruments internacionals de drets humans
Col·lecció Recerca x Drets Humans
Text del treball guanyador de la sisena edició del Premi de Recerca en Drets Humans, corresponent a l'any 2014.
L'autora, Maria Àngels Porxas Roig, fonamenta la seva tesi en un exhaustiu estudi comparatiu entre el Conveni Europeu de Drets Humans i la Convenció Internacional sobre els Drets de les Persones amb Discapacitat.
Inclou l'anàlisi de les conseqüències jurídiques i institucionals que es derivarien de l'adaptació d'aquesta convenció a les diverses legislacions estatals i a les polítiques públiques de salut mental que se'n deriven, i conclou que per complir les disposicions de la Convenció Internacional sobre els Drets de les Persones amb Discapacitat caldrà abolir les lleis de salut mental encara vigents i l'article 5 del Conveni Europeu de Drets Humans.
Revista d'Estudis Autonòmics i Federals.
Publicació periòdica on tenen cabuda anàlisis de temes federals i autonòmics d'arreu del món, del procés de constitucionalització de la Unió Europea, d'aspectes jurídics de l'estat de les autonomies i de l'autogovern de Catalunya.
Aquest número conté, entre d'altres, articles sobre les modificacions constitucionals a Bèlgica, la difícil construcció de les autonomies indígenes a l'estat plurinacional de Bolívia, o la independència com a procés constituent.